CELEX: E2013P0014
Language: el
Date: 2013-07-03 00:00:00
Title: Προσφυγή που ασκήθηκε στις 3 Ιουλίου 2013 από την Εποπτεύουσα Αρχή της ΕΖΕΣ κατά της Ισλανδίας (Υπόθεση E-14/13)

10.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/9
            
         Προσφυγή που ασκήθηκε στις 3 Ιουλίου 2013 από την Εποπτεύουσα Αρχή της ΕΖΕΣ κατά της Ισλανδίας
   (Υπόθεση E-14/13)
   2013/C 294/09
   Στις 3 Ιουλίου 2013 ασκήθηκε προσφυγή κατά της Ισλανδίας ενώπιον του Δικαστηρίου ΕΖΕΣ από την Εποπτεύουσα Αρχή της ΕΖΕΣ, εκπροσωπούμενη από τους Xavier Lewis, Gjermund Mathisen και Auður Ýr Steinarsdóttir, οι οποίοι ενεργούν ως εκπρόσωποι της Εποπτεύουσας Αρχής της ΕΖΕΣ, 35, rue Belliard, 1040 Βρυξέλλες, Belgium.
   Η Εποπτεύουσα Αρχή της ΕΖΕΣ ζητά από το Δικαστήριο ΕΖΕΣ να αναγνωρίσει ότι:
   
               1)
            
            
               Διατηρώντας σε ισχύ μια διαφορετική μεταχείριση μεταξύ των εγχώριων συγχωνεύσεων και των διασυνοριακών συγχωνεύσεων, ως αποτέλεσμα της εφαρμογής του άρθρου 51 παράγραφος 1 του νόμου αριθ. 90/2003 για τον φόρο εισοδήματος (lög αριθ. 90/2003 um tekjuskatt), η Ισλανδία δεν έχει εκπληρώσει τις υποχρεώσεις που υπέχει βάσει των άρθρων 31 και 40 της Συμφωνίας για τον Ευρωπαϊκό Οικονομικό Χώρο.
            
         
               2)
            
            
               Η Ισλανδία θα καταβάλει τα δικαστικά έξοδα.
            
         Νομικά και πραγματικά περιστατικά και νομική θεμελίωση:
   
               —
            
            
               Η παρούσα αίτηση από την Εποπτεύουσα Αρχή της ΕΖΕΣ καλύπτει την αποτυχία της Ισλανδίας να εκπληρώσει τις υποχρεώσεις της όσον αφορά την ελευθερία εγκατάστασης και την ελεύθερη κυκλοφορία των κεφαλαίων δυνάμει των άρθρων 31 και 40 της Συμφωνίας για τον Ευρωπαϊκό Οικονομικό Χώρο (συμφωνία ΕΟΧ), επιβάλλοντας έναν άμεσο φόρο επί των περιουσιακών στοιχείων και των μετοχών των εταιρειών που συγχωνεύονται σε διασυνοριακό επίπεδο με εταιρείες που είναι εγκατεστημένες σε άλλα κράτη του ΕΟΧ, καθώς και στους μετόχους των εταιρειών αυτών, ενώ παρόμοιες συναλλαγές μέσα στο ισλανδικό έδαφος δεν έχουν καμία άμεση φορολογική συνέπεια.
            
         
               —
            
            
               Η Εποπτεύουσα Αρχή της ΕΖΕΣ υποστηρίζει ότι η διαφορετική αυτή μεταχείριση μεταξύ εγχώριων συγχωνεύσεων και διασυνοριακών συγχωνεύσεων δεν είναι δικαιολογημένη και, ως εκ τούτου, δεν συμβιβάζεται με τα άρθρα 31 και 40 της συμφωνίας για τον ΕΟΧ.